དེའང་ལྷོ་ནུབ་མི་རིགས་སློབ་གྲྭ་ཆེན་མོའི་དགེ་རྒན་ཆེན་མོ་མཁས་དབང་སྡེ་དགེ་ཐུབ་བསྟན་ཕུན་ཚོགས་ལགས་ཀྱིས་ལོ་འགའི་སྔོན་ནས་བསྡུ་སྒྲིག་བྱས་པའི་བོད་ཀྱི་ཚིག་གཏེར་རྒྱ་མཚོ་ཞེས་པའི་བོད་ཡིག་ཚིག་མཛོད་དེར།ཉེ་ཆར་ཕྱི་ལོ་༢༠༡༤ལོའི་ཕྱི་ཟླ་༡༢པའི་ནང་སི་ཁྲོན་ཞིང་ཆེན་མི་དམངས་སྲིད་གཞུང་གིས་སྤྱི་ཚོགས་ཚན་རིག་གི་ཨང་གསུམ་པའི་བྱ་དགའི་རྟགས་མ་དང་།རྒྱ་སྒོར་ཁྲི་གཅིག་ཕུལ་ཡོད་འདུགབོད་ཡིག་ཚིག་གཏེར་རྒྱ་མཚོ།ནི་༢༠༠༤ལོ་ནས་བཟུང་དགེ་རྒན་ཆེན་མོ་ཐུབ་བསྟན་ཕུན་ཚོགས་ཀྱིས་གཙོ་སྒྲིག་བྱས་ཤིང་།ཚིག་མཛོད་འདི་ནི་སྔར་ཡོད་ཀྱི་མིང་མཛོད་རྙིང་པ་དང་མདོ་རྒྱུད་གཞུང་ལུགས་རྣམས་ཀྱི་ཐ་སྙད་བསྡུ་རུབ་བྱས་པའི་རྨང་གཞིའི་ཐོགབོད་ཀྱི་དམངས་ཁྲོད་ཐ་སྙད་མང་པོ་གཅིག་ཏུ་བསྡུས་ཤིང་དེ་དག་ལ་འགྲེལ་བརྗོད་བྱས་ཏེ་གྲུབ་པའི་དཔེ་དེབ་སྟོད་སྨད་བར་གསུམ་གྱི་བདག་ཉིད་ཅན་ཞིག་ཡིན་ལ།༢༠༡༢ལོའི་ཟླ་༧པར་སི་ཁྲོན་མི་རིགས་དཔེ་སྐྲུན་ཁང་གིས་པར་བསྐྲུན་བྱས་ཏེ་བཀྲམས་ཡོད།ཁོང་གི་ལོ་རྒྱུས་དྲྭ་ཐག་འདིའི་སྟེང་ན་ཡོད་པས་སྣུན་རོགས།